Operasjon Ellisiv

**Operasjon Ellisiv** er Forsvarets militære støtte til Ukraina, igangsatt i 2022 som svar på Russlands invasjon, og er en del av Nansen-programmet. Operasjonen omfatter opplæring av ukrainske soldater, levering av forsvarsmateriell og sikring av logistikkknutepunkter i Polen. Formålet er å styrke Ukrainas forsvarsevne og bidra til regional sikkerhet.

Støtten til Ukraina skjer gjennom fire hovedområder: Trening og utrustning, donasjoner, operasjonell støtte og erfaringslæring. Denne innsatsen blir gjennomført i samarbeid med Norges allierte.

## Etymologi
Navnet er basert på en den ukrainske prinsessen Ellisiv av Kyiv som giftet seg med kong Harald Hardråde.

## Forsvarets støtte og bidrag

### Utdanning og trening

* **Operasjon Interflex** er den britisk-ledede multinasjonale militæroperasjonen for å trene og støtte styrker i Ukrainas forsvar som startet i juli 2022.
* **Operasjon Gungne** er Heimevernets fagutdanning av ukrainske soldater innen sanitet, skarpskyting og ledelse.
* **Renovator Norway** styrker den ukrainske sanitetstjenesten og øker kapasiteten på medisinske rehabiliteringssentre i Ukraina.
* **Maritim kapabilitetskoalisjon**, ledet av Norge og Storbritannia, trener og bygger opp det ukrainske kyst- og sjøforsvaret. Ukrainske marinesoldater blir utdannet i småbåtoperasjoner av Kystjegerkommandoen.
* **Eksplosivrydding** er hovedfokus i utdanning av ukrainske soldater i Tyskland og Litauen i et flernasjonalt bidrag.

### Medisinsk luftevakuering
Luftevakueringskompaniet bistår i medisinsk luftevakuering av sårede og syke ukrainere. Evakueringene ledes av Forsvarets operative hovedkvarter og gjennomføres i samarbeid med Forsvarets sanitet, Utenriksdepartementet, Direktoratet for samfunnssikkerhet og beredskap, Helsedirektoratet, Oslo universitetssykehus og SAS. Flyene som benyttes er enten Luftforsvarets C-130J Hercules eller SAS’ Boeing 737-700, begge konfigurerbare med bårer, overvåkningsutstyr og medisinsk støtteutstyr, avhengig av pasientenes behov.

### Styrkebeskyttelse i Polen
I desember 2024 sendte Forsvaret NASAMS luftvern til Rzeszów i Polen for å sikre luftrommet over flyplassen, som er en viktig logistikkhub for internasjonal støtte til Ukraina. Det ble også sendt F-35 kampfly til en militærbase i Poznan for delta i beskyttelsen av NATO- og polsk luftrom.

### Operasjon Legio
Operasjon Legio er en norskledet militæroperasjon som støtter Ukrainas forsvar i kampen mot russisk aggresjon. Den er en del av det bredere samarbeidet under Operasjon Ellisiv, hvor Norge og flere europeiske land bidrar med opplæring, utstyr og støtte. Norge bygget en treningsleir, Camp Jomsborg, nær grensen til Ukraina og stiller med personell fra Brigade Nord i ulike kapasiteter, som infanteri, artilleri og logistikk. Fra sommeren 2026 skal også Forsvarets tros- og livssynskorps bidra med å utdanne mellom 400 og 750 ukrainske tros- og livssynsmedarbeidere, med vekt på sjelesorg, etikk og ivaretakelse av personell.

Operasjonen har som mål å styrke Ukrainas forsvarsevne og bidra til at landet kan forsvare seg på egne premisser.

### Forsvarets donasjoner av militært materiell
* 51 beltegående transportkjøretøy
* IRIS-T luftvernmissiler
* F-16 kampfly
* Mineryddingsutstyr
* Artillerigranater
* 22 artilleriskyts av typen M109
* 8 M270 MLRS rakettartilleri
* 3 Arthur artillerilokaliseringsradarer
* 2 NASAMS ildenheter
* 8 Leopard 2A4 stridsvogner
* 100 Mistral luftvernsmissiler og et mindre antall utskytingsenheter
* 14 Iveco LAV III pansrede patruljekjøretøy
* Dingo 2 minebeskyttede kjøretøyer med anti-drone-system
* 160 Hellfire missiler
* 2 NM217 bergepanser
* 2 NM189 ingeniørpanservogn
* 2 Scania P92 lastebiler med kran
* 7 Scania P113 lastebiler med krokløft
*  M72 panservernvåpen
*  skuddsikre vester
*  vernemasker
*  ulike artikler personlig brukerutstyr
*  artikler vinterbekledning

## Eksterne lenker

* Forsvaret og krigen i Ukraina

## Referanser